**TOIMINTASUUNNITELMA 2025**

**Yleistä**

Luumäen kansalliset seniorit ry on perustettu 9.1.2001.Yhdistys kuuluu paikallisyhdistyksenä Kansallinen senioriliitto ry:hyn ja Etelä-Karjalan kansallinen senioripiiri ry:hyn.

Luumäen kansalliset seniorit ry:n nimi muuttuu Luumäen seniorit ry:ksi. Samalla muuttuvat yhdistyksen säännöt. Uusien sääntöjen mukaan poistuvat kevät- ja syyskokous tilalle tulee yksi vuosikokous.

**Arvot**

Yhdistyksemme toimintaa ohjaavat Kansallisen senioriliiton hyväksymät arvot: elämänmyönteisyys, itsensä ja toisten arvostaminen, vastuu itsestä ja muista, suoraselkäisyys ja perinteiden kunnioittaminen.

**Toimintavuoden teema**

Senioriliiton liittokokouskauden 2023–2026 teema on ”**Elämäniloa ja voimaa”.** Senioritoiminta on ennaltaehkäisevää, hyvinvointia edistävää elämänmyönteistä ja voimaannuttavaa toimintaa.

**Toimintaa**

Toimintamme rungon muodostavat kuukausitapaamiset, kerhot ja kulttuuri- ja virkistysmatkat. Kunto-, kirja- ja muistikerhon toiminta jatkuu. Jäsenten digiosaamista pyritään lisäämään. Osallistumme Senioriliiton ja -piirin järjestämään kulttuuri- ja virkistystoimintaan.

 Jäsenten tulee saada iloa, ystäviä ja energiaa mielekkäästä virkistys- ja harrastustoiminnasta.

 Tarkemmat tiedot löytyvät kevät- ja syystapahtuma esitteestä, nettisivuiltamme ja facebookista.

**Jäsenet**

Toimintaa suunnitellaan jäsenistön toiveita kuunnellen. Yhdistykseen kuuluu tällä hetkellä 69 jäsentä. Tavoitteenamme on kampanjoida uusien jäsenten saamiseksi ja saada heistä uusia aktiivisia toimijoita.

**Yhteistoiminta**

Yhteistoimintaa jatketaan Luumäen kunnan, Luumäen seurakunnan, Vammais - ja vanhusneuvoston, Sotiemme Luumäen veteraanit ja Luumäellä toimivien järjestöjen kanssa sekä Senioriliiton ja Etelä-Karjalan senioripiirin ja sen jäsenyhdistysten kanssa.

**Tiedotustoiminta**

Toimimme avoimesti ilmoittamalla tapahtumista Luumäen lehdessä ja nettisivuilla. Jäsenille lähetetään jäsenkirje ja tapahtumakalenterit sekä sähköpostia. Facebook- ja nettisivuiltamme saa myös ajankohtaista tietoa toiminnastamme.

**Talous**

Yhdistyksemme toiminnan rahoittaminen perustuu jäsenmaksutuloihin, kunnan avustukseen ja omaehtoiseen varainhankintaan. Jäsenmaksu on 23 euroa, josta Kansallisen senioriliiton osuus on 18 euroa. Toiminnan toteuttamiseksi on laadittu erillinen talousarvio.